Muzeo Nova Kastelo Rauenstein

La Muzeo Nova Kastelo Rauenstein () estas i.a. regionhistoria muzeo en Frankenblick (Germanujo; Schloßstraße 3).

 Priskribo de la loko 
La muzeo malfermiĝis en 1999 kiel Porcelankabineto de Rauenstein. Fundamento ĝia estis diversaj antaŭaj kolektoj. En la konstruaĵo mem estis de 1783-1930 firmao sidejo de la fabriko Friedrich Christian Greiner & Söhne. Ĝi renomiĝis inter la turingiaj porcelanaĵfarejoj! Sendepende de la saksaj majstroj de Meißen, Turingio povas fieri pri 250 jaroj da reinvento de porcelana arto.

La ejo estas baroka bieno kun modesta sed tamen sentebla rezideja karaktero. Ĝi konstruiĝis en 1690 kaj alikonstruiĝis kaj ĉ. la jaro 1820 kaj en 1880. Restaŭradlaboroj ampleksaj komenciĝis en 1999.

 Priporcelana sekcio 
Superrigardo pri la bunta gamo de la produktitaĵoj, pri la entreprena historio kaj ties influo je regionaj evoluoj konsistigas la unuan sekcion de la muzeo.

Krom historiaj kolektoj interesas ankaŭ nuntempaj porcelanaĵoj kaj ceramikaĵoj el Turingio.

 Fervojo kaj industriigo 
En 2002 oni aldonis duan ekspoziciparton. Ĝia temo estas la historio pri la estiĝo kaj la funkciigo de la fervoja linio inter Eisfeld kaj Sonneberg, kiu estas ja en rekta konekto kun la porcelanaĵfarado respektive - poste - de aliaj industriaj branĉoj.

Bildoj, tekstoj kaj aliaj (sciencaj) dokumentoj faras tie ĉi la kadron por aparta kaj de multaj ŝatata kolektotemo - la maketaj trajnoj de la firmao Märklin.

 Nedaŭraj ekspozicioj kaj kunlaboro intermuzea 
En la dua supra etaĝo servas salonego por la aranĝo de nedaŭraj elmontradoj. Ofte oni jam kunlaboris ekzemple kun la Muzeo Otto Ludwig en Eisfeld. Ambaŭ muzeoj tiel esprimis la deziron krei en suda Turingio unu grandan muzeon pri porcelano.

 Regionhistoriaĵoj 
Ne neglektatas la regiona historio. La objektoj servas al la kreado de fundamentoj por aliaj taŭgaj lokoj en la ĉirkaŭaĵo. Jam en la 2004-a jaro malfermiĝis unua ekstermuzea elmontrejo je Kastelo Effelder: atestiloj bildaj tekstaj libraj rakontas la rilaton de la juna Friedrich Rückert kun Friederike, filino de la paroĥestro Timotheus Heim. De 2016 tien ĉi oni transigis la eksponitaĵojn de la Schildkröt-pupmuzeo.

 Literaturo 
Thomas Schwämmlein: Landkreis Sonneberg, (=Denkmaltopographie der Bundesrepublik Deutschland. Kulturdenkmale in Thüringen, 1) E. Reinhold Verlag, Altenburg 2005, p. 207

 Eksteraj ligiloj 

 hejmpaĝo  

Frankenblick
Kategorio:Frankenblick
Frankenblick
Rauenstein
Rauenstein